Okresná prokuratúra Rožňava 
Nám. 1. mája, 048 01 Rožňava 1 	

Sp. zn. : Pv 909/14/8808	Rožňava, 16.2.2015
EEČ : 2-67-48-2015

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1, odsek 3 písmeno c Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátorka Okresnej prokuratúry Rožňava
Podľa § 215 odsek 1 písmeno h Trestného poriadku s poukazom na § 86 odsek 1 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
v XXXXX, okres XXXXX a inde, ako otec maloletej XXXXX, nar. XXXXX, od mesiaca novembra 2013 doposiaľ, úmyselne neprispieval pravidelne mesačne a v plnej výške na jej výživu, hoci bol rozsudkom Okresného súdu v XXXXX sp. zn. XXXXX zo dňa 09.12.2010 zaviazaný prispievať na jej výživu po XXXXX € mesačne, v dôsledku čoho za uvedené obdobie dlhuje na výživnom sumu vo výške XXXXX € matke maloletej, XXXXX, a tohoto konania sa dopustil napriek tomu, že bol trestným rozkazom Okresného súdu v XXXXX sp. zn. XXXXX zo dňa 26.09.2013 odsúdený za taký istý prečin k trestu odňatia slobody v trvaní 12 /dvanásť/ mesiacov, s podmienečným odkladom výkonu trestu na skúšobnú dobu v trvaní 24 /dvadsaťštyri/ mesiacov,

lebo zanikla trestnosť činu

Odôvodnenie:

Uznesením vyšetrovateľa ORPZ, Odboru kriminálnej polície v XXXXX sp. zn. ČVS: ORP-XXXXX zo dňa 26.11.2014 bolo vznesené obvinenie XXXXX za prečin zanedbania povinnej výživy podľa § 207 ods. 1, ods. 3 písm. c) Tr. zák., na tom skutkovom základe, ako je to uvedené vo výrokovej časti tohto uznesenia. 
V priebehu skráteného vyšetrovania obvinený XXXXX dňa 02.02.2015 uhradil dlžné výživné  v sume XXXXX € matke maloletej, XXXXX. 
Obvinený predložil dňa 03.02.2015 vyšetrovateľovi čestné prehlásenie svedkyne XXXXX o tom, že jej obvinený dlžné výživné v sume XXXXX € uhradil dňa 02.02.2015, čestné prehlásenie bolo overené na Obecnom úrade v XXXXX.
Svedkyňa XXXXX vo svojej výpovedi v prípravnom konaní uviedla, že jej maloletá dcéra v dôsledku neplnenia vyživovacej povinnosti obvineným núdzou netrpela  a je  o ňu riadne postarané. 
Podľa § 86 písm. a) Tr. zák. trestnosť zanedbania povinnej výživy (§ 207) zaniká, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu. 
Podľa § 215 ods. 1 písm. h) Tr. por. prokurátor zastaví trestné stíhanie, ak zanikla trestnosť činu. 		
Vzhľadom k tomu, že obvinený XXXXX dodatočne splnil svoju vyživovaciu povinnosť a splnil tak podmienky ustanovenia o účinnej ľútosti, bolo potrebné trestné stíhanie zastaviť tak, ako je to uvedené vo výrokovej časti tohto uznesenia. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok.

JUDr. Margita Klemová
prokurátorka